./data/phi0474/phi005/phi0474.phi005.perseus-lat2.xml
M. Tullius Cicero
das possessionem ei qui non iuravit; concedo; praetorium est  adimis tu ei qui iuravit; quo exemplo? proscriptum iuvat; lex est, poena est  quid ad eum qui ius dicit? utrum reprehendis quod patronum iuvabat eum qui tum in miseriis erat, an quod alterius patroni mortui voluntatem conservabat, a quo summum beneficium acceperat? Vtrum horum reprehendis? et hoc tum de sella vir optimus dixit: 'equiti Romano tam locupleti libertinus homo sit heres!' O modestum ordinem, quod illinc vivus surrexerit!